അവയവമാറ്റം നടത്തിയ രോഗികള്ക്ക് ബൂസ്റ്റര് ഡോസ് നല്കുന്നത് സര്ക്കാര് പരിഗണിക്കണം: ഐ.എസ്.ഒ. ടി . കോവിഡിന്റെ പശ്ചാത്തലത്തില് അവയവമാറ്റം ORGAN TRANSPLANTAION ചെയ്ത രോഗികള്ക്കും ബൂസ്റ്റര് ഡോസ് നല്കുന്നത് പരിഗണിക്കണമെന്ന് ഇന്ത്യന് സൊസൈറ്റി ഓഫ് ഓര്ഗണ് ട്രാന്സ്പ്ലാന്റേഷന് ISOT ആവശ്യപ്പെട്ടു. കൊച്ചിയില് നടക്കുന്ന ദേശീയ സമ്മേളനത്തിലാണ് ഇതു സംബന്ധിച്ച നിര്ദേശം സംഘടന മുന്നോട്ടുവച്ചത്. അന്താരാഷ്ട്ര തലത്തില് നടന്ന പഠനങ്ങളെ അടിസ്ഥാനപ്പെടുത്തിയാണ് ഇത്തരം ഒരു നിര്ദേശം സര്ക്കാറിന്റെ മുന്നിലേക്ക് വെക്കുന്നതെന്ന് സമ്മേളനത്തിന്റെ ചെയര്മാന് ഡോ.എബി എബ്രഹാം പറഞ്ഞു. ഓര്ഗണ് ട്രാന്സ്പ്ലാന്റേഷന് ചെയ്ത എല്ലാ രോഗികളും നിര്ബന്ധമായും രണ്ട് ഡോസ് വാക്സിന് എടുക്കണം. അതോടൊപ്പം സര്ക്കാര് അനുവദിക്കുകയാണെങ്കില് ഇവരെ പ്രത്യേക കാറ്റഗറിയായി കണ്ട് ബൂസ്റ്റര് ഡോസ് നല്കണം. കോവിഡ് തുടങ്ങിയ സമയത്ത് ഇത്തരത്തില് ഹൈ റിസ്ക് കാറ്റഗറിയിലുള്ള രോഗികള് ഏറെ ബുദ്ധിമുട്ടിയിരുന്നു. എന്നാല് ഇപ്പോള് ഇത്തരക്കാര്ക്ക് കോവിഡ് ബാധിച്ചാലും അതിജീവിക്കാന് സാധിക്കുന്നുണ്ട്. ബൂസ്റ്റര് ഡോസുകള് ട്രാന്സ്പ്ലാന്റ് രോഗികളിലെ രോഗപ്രതിരോധ ശക്തി വര്ദ്ധിപ്പിക്കുന്നതായി വിദേേശത്തു നടന്ന പഠനങ്ങള് റിപ്പോര്ട്ട് ചെയ്തിട്ടുണ്ടെന്നും ഡോ.എബി എബ്രഹാം പറഞ്ഞു. കോവിഡ് വൃക്ക മാറ്റിവക്കല് മേഖലയെ കാര്യമായി ബാധിച്ചിട്ടുണ്ട്. പല ശസ്ത്രക്രിയകളും നീട്ടിവക്കേണ്ടി വന്നു. കോവിഡ് വൃക്കരോഗികളെയാണ് കാര്യമായി ബാധിച്ചത്. ഈ വിഭാഗത്തിലെ മരണ നിരക്കും കൂടുതലായിരുന്നു. വാക്സിനേഷന്റെ വേഗം കൂടിയതും വൃക്കരോഗികള്ക്ക് സഹായകരമായെന്നും സമ്മേളനത്തില് വിലയിരുത്തി. മുപ്പത്തിരണ്ടാമത് ഐ.എസ്.ഒ.ടി സമ്മേളനം ഞായറാഴ്ച്ച101021 സമാപിക്കും.